พ.ศ. 2522
เหตุการณ์

8 มกราคม - วันก่อตั้งพรรคปฏิวัติประชาชนกัมพูชา ซึ่งต่อมากลายเป็นพรรครัฐบาลพรรคเดียวตลอดสมัยสาธารณรัฐประชาชนกัมพูชา
7 กุมภาพันธ์ – ดาวพลูโตเข้าใกล้ดวงอาทิตย์มากกว่าดาวเนปจูนเป็นครั้งแรกนับตั้งแต่ค้นพบ
11 กุมภาพันธ์ – อยาตุลเลาะห์ รูฮัลลาห์ โคไมนี ครองอำนาจในอิหร่าน และดำรงตำแหน่งผู้นำสูงสุดของสาธารณรัฐอิสลาม
17 กุมภาพันธ์ – จีนส่งทหารราว 120,000 นาย ข้ามพรมแดนสู่ตอนเหนือของเวียดนาม เป็นจุดเริ่มต้นของสงครามจีน-เวียดนาม
18 กุมภาพันธ์ - มีหิมะตกในทะเลทรายซาฮาราเป็นเวลานาน 30 นาที
9 มีนาคม -​ วันก่อตั้ง พรรค​ประชา​กร​ไทย โดยมี สมัคร​ สุนทร​เวช​ เป็นผู้ก่อตั้งพรรคและเป็นหัวหน้าพรรค​คนแรก
14 มีนาคม - ครบรอบ 100 ปี ชาตกาลของอัลเบิร์ต ไอน์สไตน์
28 มีนาคม – ความล้มเหลวของระบบทำความเย็นในเครื่องปฏิกรณ์นิวเคลียร์บนอุบัติเหตุนิวเคลียร์เกาะทรีไมล์ ใกล้กับเมืองแฮร์ริสเบิร์ก รัฐเพนซิลเวเนีย นำไปสู่การรั่วไหลของสารกัมมันตรังสี
1 เมษายน – อิหร่านประกาศตนเป็นสาธารณรัฐอิสลาม เทวาธิปไตยที่มีอยาตุลเลาะห์ รูฮัลลาห์ โคไมนี เป็นผู้นำสูงสุด
2 เมษายน – การ์ตูนโดราเอมอน เวอร์ชั่น 1979 ออกอากาศครั้งแรกทางช่อง ทีวีอาซาฮี
7 เมษายน-  วันก่อตั้งสหแนวร่วมปลดปล่อยแห่งอัสสัม
22 เมษายน - การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522  ผลของการเลือกตั้ง ปรากฏว่า พรรคประชากรไทยที่เพิ่งมีการก่อตั้งขึ้นมา โดย นายสมัคร สุนทรเวช อดีตรัฐมนตรีว่าการกระทรวงมหาดไทย และอดีตสมาชิกพรรคประชาธิปัตย์ ประสบความสำเร็จเป็นอย่างยิ่งในการเลือกตั้งครั้งนี้ซึ่งถือเป็นครั้งแรกของพรรค โดยสามารถได้รับเลือกตั้งในพื้นที่กรุงเทพมหานคร ได้ถึง 29 ที่นั่ง จากทั้งหมด 32 ที่นั่ง โดยเหลือให้แก่ พันเอก ถนัด คอมันตร์จากพรรคประชาธิปัตย์, หม่อมราชวงศ์คึกฤทธิ์ ปราโมช และนายเกษม ศิริสัมพันธ์ จากพรรคกิจสังคม เพียง 3 ที่นั่งเท่านั้น ในขณะที่ภาพรวมทั้งประเทศ พรรคกิจสังคม ได้รับเลือกมาเป็นอันดับหนึ่ง คือ 88 ที่นั่ง ขณะที่ผู้สมัครอิสระที่ไม่สังกัดพรรคการเมืองใด ได้ทั้งสิ้น 63 ที่นั่ง จากเสียงทั้งหมดในสภาผู้แทนราษฎร 301 เสียง จึงไม่มีพรรคการเมืองใดได้เสียงเกินครึ่ง ทุกพรรคจึงมีมติสนับสนุนให้ พล.อ.เกรียงศักดิ์ ชมะนันท์ ดำรงตำแหน่งนายกรัฐมนตรีต่อ ซึ่งต่อมาในวันที่ 12 พฤษภาคม ปีเดียวกัน ได้มีพระบรมราชโองการโปรดเกล้าฯแต่งตั้งให้ พล.อ.เกรียงศักดิ์ ดำรงตำแหน่งนายกรัฐมนตรี ซึ่งนับเป็นสมัยที่ 2
1 พฤษภาคม - วันก่อตั้งนิตยสาร หมอชาวบ้าน วางจำหน่ายเป็บฉบับปฐมฤกษ์ เพื่อการดูแลสุขภาพ และดูแลรักษาโรคภัย ไข้เจ็บ จำหน่าย และเป็นสมาชิก และสมาชิกอุปภัมถ์ ถึงปัจจุบัน
2 พฤษภาคม - วิกฤตการณ์ราชาเงินทุน : บริษัทราชาเงินทุนถูกตลาดหลักทรัพย์แห่งประเทศไทยระงับการซื้อขายเนื่องจากบริษัทถูกฟ้องล้มละลาย
4 พฤษภาคม – มาร์กาเร็ต แทตเชอร์ ดำรงตำแหน่งนายกรัฐมนตรีหญิงคนแรกของสหราชอาณาจักร
2 มิถุนายน – สมเด็จพระสันตะปาปาจอห์น ปอลที่ 2 เสด็จเยี่ยมประเทศโปแลนด์ซึ่งเป็นบ้านเกิดของพระองค์ ทำให้พระองค์ทรงเป็นพระสันตะปาปาองค์แรกที่เสด็จเยือนประเทศที่เป็นคอมมิวนิสต์
27 มิถุนายน – มูฮัมเหม็ด อาลี ประกาศแขวนนวม
12 กรกฎาคม – หมู่เกาะกิลเบิร์ตได้รับเอกราช ต่อมาใช้ชื่อคิริบาตี
16 กรกฎาคม – ซัดดัม ฮุสเซน ก้าวขึ้นดำรงตำแหน่งประธานาธิบดีอิรัก
21 สิงหาคม - เหตุการณ์รถไฟชนกันที่ตลิ่งชัน พ.ศ. 2522
7 กันยายน – อีเอสพีเอ็น (ESPN) เริ่มแพร่ภาพครั้งแรก
4 พฤศจิกายน – กลุ่มหัวรุนแรงชาวอิหร่านเข้ายึดสถานทูตสหรัฐ ในกรุงเตหะราน และจับนักการทูตและพลเมืองสหรัฐ เป็นตัวประกันนาน 444 วัน
12 พฤศจิกายน –  วันสถาปนามหาวิทยาลัยเกษตรศาสตร์ วิทยาเขตกำแพงแสน ตำบลกำแพงแสน อำเภอกำแพงแสน จังหวัดนครปฐม ซึ่งเป็นวันที่ทำการเปิดการเรียนการสอนเป็นวันแรก ณ วิทยาเขตนี้
20 พฤศจิกายน - ผู้เดินทางไปแสวงบุญที่เมกกะจำนวน 200 คน ถูกจับเป็นตัวประกันในมัสยิด ทหารจากซาอุดิอาระเบียและฝรั่งเศสได้บุกเข้าชิงมัสยิดจนเกิดการสู้รบ มีผู้เสียชีวิต 250 คน
11 ธันวาคม - ทีมฟุตบอลทีมชาติปารากวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 31 ณ สนามกีฬาโคเซอามัลฟีตานี กรุงบัวโนสไอเรส ประเทศอาร์เจนตินา
12 ธันวาคม – ประเทศโรดีเชียเปลี่ยนชื่อเป็นประเทศซิมบับเว